title: 2011/561/EÚ: Rozhodnutie Európskeho parlamentu z  10. mája 2011 o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov

text:
               27.9.2011

               SK

               Úradný vestník Európskej únie

               L 250/101

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov
   (2011/561/EÚ)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2009 (1),

               —

               so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0217/2010] (2),

               —

               so zreteľom na výročnú správu Výboru regiónov o vnútorných auditoch vykonaných v roku 2009 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

               —

               so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0139/2011),

               1.

               udeľuje generálnemu tajomníkovi Výboru regiónov absolutórium za plnenie rozpočtu Výboru regiónov za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ L 69, 13.3.2009.

      (2)  Ú. v. EÚ C 308, 12.11.2010, s. 1.

      (3)  Ú. v. EÚ C 303, 9.11.2010, s. 1.

      (4)  Ú. v. EÚ C 308, 12.11.2010, s. 129.

      (5)  Ú. v. ES L 248, 16.9.2002, s. 1.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2009, oddiel VII – Výbor regiónov
      EURÓPSKY PARLAMENT,

                  —

                  so zreteľom na všeobecný rozpočet Európskej únie na rozpočtový rok 2009 (1),

                  —

                  so zreteľom na konečnú ročnú účtovnú závierku Európskej únie za rozpočtový rok 2009 [SEK(2010) 963 – C7-0217/2010] (2),

                  —

                  so zreteľom na výročnú správu Výboru regiónov o vnútorných auditoch vykonaných v roku 2009 pre orgán udeľujúci absolutórium,

                  —

                  so zreteľom na výročnú správu Dvora audítorov o plnení rozpočtu za rozpočtový rok 2009 spolu s odpoveďami kontrolovaných inštitúcií (3),

                  —

                  so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 287 Zmluvy o fungovaní Európskej únie (4),

                  —

                  so zreteľom na článok 272 ods. 10 a články 274, 275 a 276 Zmluvy o ES a článok 314 ods. 10 a články 317, 318 a 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0139/2011),

                  1.

                  berie na vedomie, že v roku 2009 mal Výbor regiónov k dispozícii viazané rozpočtové prostriedky v celkovej výške 88 000 000 EUR (93 000 000 EUR v roku 2008), pričom miera využitia bola 98,37 %, čo je viac než priemer ostatných inštitúcií (97,69 %);

                  2.

                  berie na vedomie, že Dvor audítorov uviedol vo svojej výročnej správe, že audit nedal podnet k žiadnym významným pripomienkam týkajúcim sa Výboru regiónov;

                  3.

                  berie na vedomie, že Výbor regiónov v roku 2009 získal 10 ďalších pracovných miest (a ďalšie 4 v roku 2010); víta prijatie predpisov o flexibilnom pracovnom čase, ktoré nadobudli účinnosť 1. januára 2011; berie na vedomie úsilie Výboru regiónov, pokiaľ ide o preskúmanie možností teleworkingu; berie tiež ne vedomie značný nárast rozpočtu Výboru regiónov pre odborné vzdelávanie (12 % v porovnaní s rokom 2008) a nárast počtu kurzov odborného vzdelávania, pričom došlo k posunu smerom k cielenejším kurzom zameraným na rozšírenie znalostí v špecifickej oblasti;

                  4.

                  s uspokojením berie na vedomie, že Výbor regiónov v roku 2009 aktualizoval svoj rozpočtový analyticko-monitorovací nástroj (BudgetWatch), čo umožňuje poskytnúť komplexnejšie informácie o rozpočte Výboru regiónov, uľahčiť plnenie rozpočtových zdrojov Výboru regiónov a identifikovať oblasti, ktoré si vyžadujú pozornosť manažmentu;

                  5.

                  s uspokojením berie na vedomie, že podľa pripomienok Výboru regiónov v reakcii na uznesenie Parlamentu z 5. mája 2010 o absolutóriu za rozpočtový rok 2008 (6) sa dohoda o administratívnej spolupráci medzi Výborom regiónov a Európskym hospodárskym a sociálnym výborom (EHSV) na obdobie 2008 až 2014 uspokojivo plní, a poznamenáva, že sa zatiaľ nezistilo, že by bolo potrebné ďalej zlepšovať praktické aspekty, a že výbory si naďalej pozorne všímajú potrebu zachovávať vysokú úroveň harmonizácie, čo sa zabezpečuje prostredníctvom riadiacej štruktúry dohody o administratívnej spolupráci; vyzýva Výbor regiónov a EHSV, aby oznámili, či rozdelenie vyplývajúce z tejto dohody je rozpočtovo neutrálne, a aby informovali rozpočtový orgán o výsledkoch preskúmania dohody v polovici trvania, ktoré pripadá na rok 2011;

                  6.

                  berie na vedomie úsilie v oblasti medziinštitucionálnej spolupráce, najmä prebiehajúce zavádzanie systému riadenia zamestnancov Sysper2, a prípravy uskutočnené v tomto smere;

                  7.

                  berie na vedomie, že útvar vnútorného auditu (IAS) uskutočnil audity o adekvátnosti systémov rozpočtového plánovania (ukončené v roku 2009) a audit o súlade určovania práv, ako aj následné kontroly výdavkov na služobné cesty, štúdie a odborné poradenstvo a druhú následnú kontrolu uplatňovania noriem vnútornej kontroly a primeranosti finančných okruhov; poznamenáva, že pokiaľ ide o posledne menovanú kontrolu, hoci ide o druhú následnú kontrolu, stále vykazuje relatívne nízky výsledkový ukazovateľ (t. j. počet odporúčaní uplatnených v priebehu 12 mesiacov); taktiež berie na vedomie, že plánovaná štúdia o kvalite úlohy IAS sa neuskutočnila;

                  8.

                  opätovne zdôrazňuje svoj postoj, že v záujme transparentnosti by mali byť vyhlásenia o finančných záujmoch členov všetkých inštitúcií Únie dostupné na internete prostredníctvom verejného registra; pripomína Výboru regiónov svoju požiadavku, aby členovia Výboru regiónov poskytovali vyhlásenia o svojich finančných záujmoch, pričom by zverejňovali relevantné informácie o profesijných činnostiach podliehajúcich oznamovacej povinnosti a platených pozíciách alebo činnostiach; s uspokojením berie na vedomie odpoveď Výboru regiónov v tejto otázke, najmä list predsedu Výboru regiónov z 11. februára 2011; žiada Výbor regiónov, aby sa tejto otázke venoval vo svojej výročnej správe o činnosti;

                  9.

                  vyjadruje uznanie Výboru regiónov za trvale vysokú kvalitu jeho výročných správ o činnosti a víta začlenenie následných opatrení k predchádzajúcim rozhodnutiam Parlamentu o absolutóriu;

                  10.

                  vyzýva Výbor regiónov, aby čo najskôr počas roku 2011 uskutočnil komplexnú revíziu výdavkov vo všetkých oblastiach činnosti s cieľom zabezpečiť, aby všetky výdavky prinášali hodnotu za peniaze a aby sa určili možné úspory, ktorými by sa znížil tlak na rozpočet v tomto období šetrenia.

         (1)  Ú. v. EÚ L 69, 13.3.2009.

         (2)  Ú. v. EÚ C 308, 12.11.2010, s. 1.

         (3)  Ú. v. EÚ C 303, 9.11.2010, s. 1.

         (4)  Ú. v. EÚ C 308, 12.11.2010, s. 129.

         (5)  Ú. v. ES L 248, 16.9.2002, s. 1.

         (6)  Ú. v. EÚ L 252, 25.9.2010, s. 98.


title: 2012/578/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2010#Uznesenie Európskeho parlamentu z  10. mája 2012 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2010

text:
               17.10.2012

               SK

               Úradný vestník Európskej únie

               L 286/206

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2010
   (2012/578/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2010 spolu s odpoveďami centra (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1920/2006 z 12.decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0134/2012),

               1.

               udeľuje riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho monitorovacieho centra pre drogy a drogovú závislosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 156.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 376, 27.12.2006, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2012
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho monitorovacieho centra pre drogy a drogovú závislosť za rozpočtový rok 2010
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho monitorovacieho centra pre drogy a drogovú závislosť za rozpočtový rok 2010,

                  —

                  so zreteľom na správu Dvora audítorov o overení ročnej účtovnej závierky Európskeho monitorovacieho centra pre drogy a drogovú závislosť za rozpočtový rok 2010 spolu s odpoveďami centra (1),

                  —

                  so zreteľom na odporúčanie Rady z 21. februára 2012 (06083/2012 – C7-0051/2012),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (ES) č. 1920/2006 z 12.decembra 2006 o Európskom monitorovacom centre pre drogy a drogovú závislosť (3), a najmä na jeho článok 15,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A7-0134/2012),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 poskytuje spoľahlivé informácie a že príslušné transakcie sú zákonné a správne;

                  B.

                  keďže 10. mája 2011 Európsky parlament udelil riaditeľovi Európskeho monitorovacieho centra pre drogy a drogovú závislosť absolutórium za plnenie rozpočtu centra za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                              —

                              vyzval centrum, aby uplatňovalo vhodné pokyny a postupy na analýzu možných prenesených rozpočtových prostriedkov a aby zlepšilo plánovanie a monitorovanie činností s cieľom ich redukcie,

                              —

                              vyzval centrum, aby zaistilo konzistentné zavedenie schváleného postupu hodnotenia zamestnancov,

                              —

                              naliehal na centrum, aby bezodkladne zaviedlo 9 veľmi dôležitých odporúčaní Útvaru pre vnútorný audit (IAS) a aby informovalo orgán udeľujúci absolutórium o dosiahnutom pokroku,

                  C.

                  keďže pôvodný rozpočet centra na rok 2010 bol 15 900 323 EUR v porovnaní so 14 700 000 EUR v roku 2009, čo bol nárast o 8,16 %; keďže príspevok Únie do rozpočtu centra na rok 2010 dosiahol výšku 14 800 000 EUR (6), čo predstavuje nárast o 4,59 % v porovnaní s rokom 2009;

         Rozpočtové a finančné hospodárenie

                  1.

                  na základe svojej konečnej ročnej účtovnej závierky poznamenáva, že skutočné príjmy centra za rozpočtový rok 2010 dosiahli 16 245 886 EUR; konštatuje, že rozdiel medzi skutočnými príjmami v roku 2010 a príjmami zapísanými do rozpočtu na rok 2010 je spôsobený nasledujúcimi faktormi:

                              —

                              platba vo výške 362 000 EUR uskutočnená v roku 2010 z príspevku Únie v súvislosti s rozpočtovými príjmami centra v roku 2008 a 2009,

                              —

                              kompenzácia vo výške 16 437 EUR, čo zodpovedá kladnému zostatku rozpočtu v súvislosti s príspevkom Nórska do rozpočtu centra za roky 2008 a 2009,

                              —

                              suma vo výške 1 980,00 EUR zodpovedajúca sume inkasovanej v roku 2010, ktorá však nebola zapísaná do rozpočtu na rok 2010;

                  2.

                  konštatuje, že príspevok Únie na rok 2010 predstavuje sumu v celkovej výške 14 800 000 EUR, pričom suma vo výške 200 000 EUR získaná z vrátenia prebytku sa prirátala k sume 14 600 000 EUR zapísanej v rozpočte;

                  3.

                  na základe konečnej ročnej účtovnej závierky centra konštatuje, že miera plnenia týkajúca sa rozpočtových prostriedkov z rozpočtu na rok 2010 predstavuje 98,82 % v prípade viazaných rozpočtových prostriedkov (-0,03 % oproti roku 2009), 94,85 % v prípade platobných rozpočtových prostriedkov oproti záväzkom (-1,66 % oproti roku 2009) a 93,73 % v prípade platieb oproti konečnému rozpočtu (-1,67 % oproti roku 2009);

                  4.

                  taktiež poznamenáva, že údaje týkajúce sa plnenia rozpočtu v Hlavách I a II (zamestnanecké a podporné činnosti) ukázali nárast v porovnaní s mierou plnenia v roku 2009 ako z hľadiska záväzkov, tak aj z hľadiska platieb, a to v prvom prípade o 0,57 % a v druhom o 13,4 %; konštatuje, že miera plnenia predstavuje pri viazaných rozpočtových prostriedkoch 99,15 % a pri platobných rozpočtových prostriedkoch 96,64 %, v porovnaní s 98,58 % v prvom prípade v roku 2009 a 95,30 % v druhom prípade v roku 2009;

                  5.

                  konštatuje, že miera plnenia v prípade hlavy III (projekty a operačné činnosti) ukazuje pokles vo využívaní platobných rozpočtových prostriedkov (-9,58 %) v porovnaní s rokom 2009 a mierny pokles viazaných rozpočtových prostriedkov o 1,37 % v rámci konečných rozpočtových prostriedkov; takisto konštatuje, že miera plnenia je 98,04 % pri viazaných rozpočtových prostriedkoch a 88,83 % pri platobných rozpočtových prostriedkoch; na základe informácií centra konštatuje, že situácia je spôsobená týmito faktormi:

                              —

                              viac než 70 % národných kontaktných miest mohlo žiadať iba o vyplatenie prvej splátky v rámci spolufinancovania siete Reitox v roku 2010,

                              —

                              niektoré platby týkajúce sa náhrady nákladov na odborné stretnutia, ktoré sa konali v poslednej časti roka, nebolo možné uskutočniť pred koncom roka 2010,

                              —

                              zostávajúci počet platieb spojených s realizáciou malých zákaziek na externé odborné štúdie/prieskumy nebolo možné vykonať vzhľadom na neskoré dokončenie príslušných úkonov obstarávania/zmluvných úkonov;

                        domnieva sa, že nízka miera plnenia platobných rozpočtových prostriedkov v hlave III vplýva na vývoj projektov a aktivít centra a mohla by mať negatívny vplyv na ich plánované výsledky; preto vyzýva centrum, aby podniklo okamžité opatrenia na zvýšenie miery plnenia platobných rozpočtových prostriedkov v budúcnosti a aby pravidelne informovalo orgán udeľujúci absolutórium o dosiahnutom pokroku;

                  6.

                  vyzýva centrum, aby konsolidovalo svoje finančné hospodárenie; uznáva, že otázky súvisiace s drogami by mali byť v novom viacročnom finančnom rámci (2014 – 2020) primerane zastúpené;

         Prenos rozpočtových prostriedkov

                  7.

                  víta iniciatívu centra aj ďalej znižovať objem prenesených rozpočtových prostriedkov; berie na vedomie, že ako vyplýva najmä z výročnej správy o činnosti centra, centrum prijalo tieto opatrenia:

                              —

                              uskutočnilo sa päť školení, ktoré boli zamerané na rozpočtové operácie a postupy verejného obstarávania a boli určené pre rôznych finančných a prevádzkových aktérov centra,

                              —

                              zaviedli sa jasnejšie a štruktúrovanejšie pokyny a postupy na analýzu a prevenciu prenesených prostriedkov,

                              —

                              postup verejného obstarávania zameraný na vykonávanie ročného pracovného programu/rozpočtu sa pripravoval s čo možno najväčším predstihom, aby sa tieto postupy mohli uskutočňovať spravidla počas prvého polroka,

                              —

                              bol prijatý jeden zamestnanec kategórie AD, aby posilnil kapacitu centra v oblasti plánovania a monitorovania jeho činností;

                        vyzýva však Dvor audítorov, aby informoval orgán udeľujúci absolutórium o účinnosti týchto opatrení;

         Účtovný systém

                  8.

                  na základe konečnej ročnej účtovnej závierky berie na vedomie, že centrum zaviedlo novú štruktúru príjmov vytvorenú v účtovnom systéme ABAC na zjednodušenie a lepšiu správu vymáhania pohľadávok;

                  9.

                  taktiež konštatuje, že centrum zrevidovalo svoj systém riadenia založený na činnosti a stanovilo účtovný systém založený na nákladoch; obzvlášť berie na vedomie, že následne boli nastavené príslušné aplikácie ABAC a SAP CO a že fáza výroby sa mala začať v prvom štvrťroku 2011; vyzýva centrum, aby o pokroku v tejto veci informovalo orgán udeľujúci absolutórium;

         Verejné obstarávanie

                  10.

                  na základe konečnej ročnej účtovnej závierky centra konštatuje, že zostávajúci počet platieb spojených s realizáciou malých zákaziek na externé odborné štúdie/prieskumy nebol uskutočnený vzhľadom na neskoré dokončenie príslušného verejného obstarávania/zmluvných úkonov, čo zodpovedá stavu rozpracovania dotknutých projektov pracovného programu centra;

         Výkonnosť

                  11.

                  vyzýva centrum, aby pri plánovaní svojich činností patrične zohľadňovalo úroveň predkladania správ; naliehavo žiada centrum najmä o zaistenie toho, aby výročná správa o činnosti naozaj odzrkadľovala ročný pracovný program a aby plánovanie zdrojov pre jednotlivé činnosti (zostavovanie rozpočtu podľa činností – ABB) bolo v súlade s organizačnou štruktúrou centra a bolo tak možné monitorovať plnenie rozpočtu;

                  12.

                  víta šírenie informácií prostredníctvom internetu ako účinnú a nákladovo efektívnu súčasť celkovej komunikačnej stratégie a informačnej činnosti centra; okrem toho vyzýva centrum, aby predložilo návrhy, ako možno za pomoci siete Reitox zlepšiť podporu politiky centra v oblasti viacjazyčnosti;

                  13.

                  konštatuje, že hospodárske ťažkosti v Únii by mali byť prekonané, a preto naliehavo žiada obnovenú pružnosť, inovatívne organizačné opatrenia a lepšiu koordináciu medzi inštitúciami Únie, agentúrami a vnútroštátnymi orgánmi;

                  14.

                  víta zlepšenie spolupráce medzi centrom a výskumným projektom v európskych školách týkajúcim sa alkoholu a iných drog (ESPAD); vyjadruje presvedčenie, že monitorovanie závislosti od alkoholu a tabaku a iných závislostí, ktoré nesúvisia s určitou látkou, by sa malo začleniť ako priorita do nasledujúcej protidrogovej stratégie Únie;

         Hodnotenie rizika

                  15.

                  na základe svojej výročnej správy o činnosti konštatuje, že centrum schválilo komplexnú metodiku na identifikáciu a posudzovanie rizika, čo slúži ako nástroj zlepšovania riadenia rizík v centre; vyzýva však Dvor audítorov, aby informoval orgán udeľujúci absolutórium o účinnosti opatrení, ktoré centrum prijalo; takisto vyzýva IAS, aby riadne overil, či bola skutočne zriadená centrálna evidencia rizík v súlade s odporúčaniami a požiadavkami IAS, ktoré sú uvedené vo vnútorných kontrolných normách centra;

         Vnútorný audit

                  16.

                  berie na vedomie, že IAS v roku 2010 vykonal audit riadenia výstupov vonkajšej komunikácie s cieľom posúdiť a poskytnúť záruky týkajúce sa vnútorných kontrol uplatniteľných na výstupy pre vonkajšiu komunikáciu; konštatuje najmä to, že rôzne strategické dokumenty z oblasti komunikácie boli vydané v priebehu niekoľkých rokov, neboli však prepojené s ročným pracovným programom na rok 2010 ani s viacročným pracovným programom na roky 2010 – 2012, a že v priebehu celého životného cyklu týchto plánovacích dokumentov sa neuskutočnila pravidelná aktualizácia cieľových skupín, a to napriek tomu, že to bola jedna z požiadaviek uvedených v komunikačnej stratégii centra;

                  17.

                  v tomto ohľade naliehavo žiada centrum, aby zosúladilo svoju budúcu komunikačnú stratégiu so svojimi (viac)ročnými plánovacími dokumentmi a aby pravidelne preskúmalo potreby cieľových skupín;

                  18.

                  berie na vedomie, že centrum by ešte malo zaviesť päť „veľmi dôležitých“ odporúčaní stanovených útvarom IAS v rámci auditu, ktorý bol zameraný na správu grantov (vykonaný v roku 2009), a auditu týkajúceho sa príprav na sťahovanie (2008); vyjadruje znepokojenie nad tým, že vykonávanie troch „veľmi dôležitých“ odporúčaní mešká oproti dátumu, ktorý centrum stanovilo vo svojom pôvodnom akčnom pláne; taktiež konštatuje, že podľa informácií centrum vykonalo jedno ďalšie odporúčanie na konci roka 2010, pričom sa očakávajú nadväzné opatrenia zo strany IAS, ktorý by mal potvrdiť, že došlo k jeho skutočnému zavedeniu; naliehavo preto žiada centrum, aby prijalo okamžité opatrenia na nápravu danej situácie a aby o týchto prijatých opatreniach informovalo orgán udeľujúci absolutórium;

                  19.

                  takisto konštatuje, že centrum odmietlo jedno odporúčanie týkajúce sa súladu s dohodou o grante; preto naliehavo žiada centrum, aby vysvetlilo svoje rozhodnutie orgánu udeľujúcemu absolutórium;

                  20.

                  upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

                  21.

                  pokiaľ ide o ďalšie poznámky horizontálnej povahy, ktoré sú pripojené k rozhodnutiu o absolutóriu, odvoláva sa na svoje uznesenie z 10. mája 2012 (7) o výkonnosti, finančnom hospodárení a kontrole agentúr.

         (1)  Ú. v. EÚ C 366, 15.12.2011, s. 156.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 376, 27.12.2006, s. 1.

         (4)  Ú. v. ES L 357, 31.12.2002, s. 72.

         (5)  Ú. v. EÚ L 250, 27.9.2011, s. 167.

         (6)  Ú. v. EÚ L 64, 12.3.2010, s. 1056 – 1057.

         (7)  Prijaté texty, P7_TA(2012)0164 (pozri stranu 388 tohto úradného vestníka).

      PRÍLOHA

         ODPORÚČANIA EURÓPSKEHO PARLAMENTU ZA OSTATNÉ ROKY

                  Európske monitorovacie centrum pre drogy a drogovú závislosť

                  2006

                  2007

                  2008

                  2009

                  Výkonnosť

                  rozpočtové zásady ročnej platnosti a špecifikácie neboli prísne dodržané: bol zaznamenaný vysoký počet presunov rozpočtových prostriedkov medzi rozpočtovými položkami a podporná dokumentácia nebola v mnohých prípadoch dostatočne podrobná.

                  nevzťahuje sa

                  vyzýva agentúru, aby stanovila ciele SMART a ukazovatele RACER a vypracovala Ganttov diagram → na podporu prístupu orientovaného na výsledky.

                  vyzýva centrum, aby zahrnulo Ganttov diagram do plánovania každej zo svojich operačných činností.

                  Rozpočtové a finančné hospodárenie

                  pravidlá verejného obstarávania neboli dôsledne vykonávané.

                  centrum sa nezhoduje s Nórskom v otázke výpočtu finančného príspevku Nórska za jeho účasť na činnosti centra; centrum by malo hľadať možnosti na vyriešenie týchto nezhôd v čo možno najkratšom čase, keďže majú vplyv na rozpočet a na finančné výkazy centra (odhad centra je o 80 000 EUR vyšší než odhad nórskych orgánov).

                  nevzťahuje sa

                              —

                              vyzýva centrum, aby zaviedlo vhodné pokyny a postupy na analýzu možných prenesených rozpočtových prostriedkov a aby zlepšilo plánovanie a monitorovanie činností s cieľom znížiť tieto prostriedky,

                              —

                              podľa Dvora audítorov predstavujú prenesené rozpočtové prostriedky v roku 2009 v hlave II Administratívne výdavky sumu vo výške 339 000 EUR (26 %).

                  Ľudské zdroje

                  nevzťahuje sa

                  nevzťahuje sa

                  nevzťahuje sa

                  vyzýva centrum, aby zaistilo dôsledné vykonávanie schváleného postupu hodnotenia zamestnancov.

                  Vnútorný audit

                  nevzťahuje sa

                  nevzťahuje sa

                  vyzýva centrum, aby uskutočnilo 26 zo 41 odporúčaní, ktoré predložil Útvar pre vnútorný audit v roku 2006: t. j. kontrolu kvality nového miesta, opatrenia na zamedzenie škodám spôsobeným záplavami, plán na zabezpečenie kontinuity činností a investície do vybavenia; vykonávanie vnútorných kontrolných noriem (povyšovanie zamestnancov, hodnotenie zamestnancov, riadenie rizík).

                              —

                              vyzýva centrum, aby informovalo orgán udeľujúci absolutórium o pokroku, ktorý dosiahlo v oblasti riadenia rizík a ročnej analýzy rizík,

                              —

                              nalieha na centrum, aby bezodkladne vykonávalo 9 veľmi dôležitých odporúčaní a informovalo orgán udeľujúci absolutórium o dosiahnutom pokroku.


title: 2011/612/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu spoločného podniku Čisté nebo za rozpočtový rok 2009#Uznesenie Európskeho parlamentu z  10. mája 2011 s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2009

text:
               27.9.2011

               SK

               Úradný vestník Európskej únie

               L 250/246

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu spoločného podniku Čisté nebo za rozpočtový rok 2009
   (2011/612/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku Čisté nebo za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok končiaci 31. decembra 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0128/2011),

               1.

               udeľuje výkonnému riaditeľovi spoločného podniku Čisté nebo absolutórium za plnenie rozpočtu spoločného podniku za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 7.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 1.

      (4)  Ú. v. ES L 357, 31.12.2002, s. 72.

      UZNESENIE EURÓPSKEHO PARLAMENTU
      z 10. mája 2011
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu spoločného podniku Čisté nebo za rozpočtový rok 2009
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Čisté nebo za rozpočtový rok 2009,

                  —

                  so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok končiaci 31. decembra 2009 spolu s odpoveďami spoločného podniku (1),

                  —

                  so zreteľom na odporúčanie Rady z 15. februára 2011 (05894/2011 – C7-0051/2011),

                  —

                  so zreteľom na článok 276 Zmluvy o ES a článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (3), a najmä na jeho článok 11 ods. 4,

                  —

                  so zreteľom na rozpočtové pravidlá spoločného podniku Čisté nebo prijaté rozhodnutím jeho správnej rady zo 7. novembra 2008,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu (A7-0128/2011),

                  A.

                  keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

                  B.

                  keďže spoločný podnik Čisté nebo bol v decembri 2007 zriadený s cieľom urýchliť vývoj, validáciu a demonštráciu čistých technológií pre leteckú dopravu v EÚ s cieľom uviesť ich čo najskôr do praxe;

                  C.

                  keďže spoločný podnik sa nachádza v počiatočnej fáze a do konca roku 2009 ešte v plnej miere nezaviedol systém vnútornej kontroly ani systém finančného výkazníctva,

         Plnenie rozpočtu

                  1.

                  konštatuje, že konečný rozpočet spoločného podniku na rok 2009 zahŕňal viazané rozpočtové prostriedky vo výške 91 000 000 EUR a platobné rozpočtové prostriedky vo výške 60 000 000 EUR; ďalej berie na vedomie, že miera čerpania viazaných rozpočtových prostriedkov bola 98 % a platobných rozpočtových prostriedkov menej ako 1 %;

                  2.

                  uznáva, že spoločný podnik sa stále nachádza v počiatočnej fáze; napriek tomu je znepokojený tým, že výskumné činnosti, ktoré Komisia predbežne financovala v roku 2008 v mene spoločného podniku, sa v roku 2009 plne nerealizovali a že v dôsledku oneskorení projektov sa využilo len 8 700 000 EUR alebo 65 % z predbežného financovania vo výške 13 600 000 EUR;

                  3.

                  je osobitne znepokojený tým, že prijatie, štruktúra a predloženie schváleného rozpočtu spoločného podniku na rok 2009 neboli v súlade s nariadením Rady (ES) č. 71/2008, ktorým sa spoločný podnik založil, ani v súlade s rozpočtovými pravidlami spoločného podniku; preto naliehavo vyzýva spoločný podnik, aby urýchlene napravil tento vážny nedostatok;

         Príspevky členov

                  4.

                  vyzýva spoločný podnik, aby zosúladil vykazovanie príspevkov členov v účtovnej závierke podľa pokynov Komisie;

                  5.

                  vyzýva spoločný podnik, aby ďalej rozvinul ustanovenia o členstve a spolufinancovaní, a najmä:

                              —

                              o opatreniach týkajúcich sa pristúpenia nových členov,

                              —

                              o nepeňažných príspevkoch členov,

                              —

                              o podmienkach, za ktorých môže spoločný podnik vykonávať audit príspevkov členov,

                              —

                              o podmienkach, za ktorých môže správna rada schváliť spolufinancovanie;

         Systémy vnútornej kontroly

                  6.

                  naliehavo vyzýva spoločný podnik, aby dokončil zavádzanie systému vnútornej kontroly a systému pre finančné informácie;

                  7.

                  vyzýva okrem toho spoločný podnik, aby do svojich rozpočtových pravidiel zahrnul osobitný odkaz na právomoci Útvaru pre vnútorný audit (IAS) ako svojho vnútorného audítora na základe ustanovení rámcového rozpočtového nariadenia pre orgány Spoločenstva;

                  8.

                  domnieva sa najmä, že úlohou IAS ako vnútorného audítora by malo byť poskytovanie poradenstva spoločnému podniku v oblasti riešenia rizík vydávaním nezávislých stanovísk ku kvalite systémov riadenia a kontroly a vydávaním odporúčaní na zlepšenie podmienok vykonávania operácií a na presadzovanie riadneho finančného hospodárenia; rovnako považuje za nevyhnutné, aby spoločný podnik predložil orgánu, ktorý udeľuje absolutórium, správu vypracovanú jeho riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní;

                  9.

                  domnieva sa, že spoločný podnik by s ohľadom na veľkosť svojho rozpočtu a zložitosť svojich úloh mal uvažovať o zriadení audítorského výboru priamo podliehajúceho správnej rade;

         Chýbajúca hostiteľská dohoda

                  10.

                  naliehavo vyzýva spoločný podnik, aby urýchlene uzatvoril hostiteľskú dohodu s Belgickom týkajúcu sa kancelárskych priestorov, výsad a imunít a inej podpory, ktorú má Belgicko poskytnúť spoločnému podniku, ako sa ustanovuje v nariadení (ES) č. 71/2008.

         (1)  Ú. v. EÚ C 342, 16.12.2010, s. 7.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 30, 4.2.2008, s. 1.

         (4)  Ú. v. ES L 357, 31.12.2002, s. 72.


title: 2011/433/EÚ: Rozhodnutie Rady z  12. júla 2011 o podpise a uzavretí menovej dohody medzi Európskou úniou a Francúzskou republikou týkajúcej sa zachovania eura na Svätom Bartolomejovi následkom zmeny jeho štatútu vo vzťahu k Európskej únii#Menová dohoda medzi Európskou úniou a Francúzskou republikou týkajúca sa zachovania eura na Svätom Bartolomejovi následkom zmeny jeho štatútu vo vzťahu k Európskej únii

text:
               20.7.2011

               SK

               Úradný vestník Európskej únie

               L 189/1

         ROZHODNUTIE RADY
   z 12. júla 2011
   o podpise a uzavretí menovej dohody medzi Európskou úniou a Francúzskou republikou týkajúcej sa zachovania eura na Svätom Bartolomejovi následkom zmeny jeho štatútu vo vzťahu k Európskej únii
   (2011/433/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 219 ods. 3,
   so zreteľom na rozhodnutie Rady z 13. apríla 2011 o opatreniach potrebných na prerokovanie menovej dohody s Francúzskou republikou, konajúcou v prospech francúzskeho zámorského samosprávneho celku Svätého Bartolomeja, a najmä na jeho článok 4,
   so zreteľom na návrh Európskej komisie,
   so zreteľom na stanovisko Európskej centrálnej banky,
   keďže:

               (1)

               V rozhodnutí Európskej rady 2010/718/EÚ z 29. októbra 2010 o zmene štatútu ostrova Svätý Bartolomej vo vzťahu k Európskej únii (1) sa ustanovuje, že ostrov Svätý Bartolomej prestáva byť od 1. januára 2012 veľmi vzdialeným regiónom Únie a od uvedeného dátumu získava štatút pridruženej zámorskej krajiny alebo územia podľa štvrtej časti zmluvy. Francúzska republika sa zaviazala uzavrieť potrebné dohody, aby boli záujmy Únie pri uskutočnení tejto zmeny chránené.

               (2)

               Francúzska republika informovala inštitúcie Únie o svojom zámere zachovať na ostrove Svätého Bartolomeja euro ako jednotnú menu. Mala by sa teda uzavrieť menová dohoda.

               (3)

               Rada 13. apríla 2011 oprávnila Komisiu rokovať s Francúzskou republikou, konajúcou v prospech francúzskeho zámorského samosprávneho celku Svätého Bartolomeja, a plne zapojiť Európsku centrálnu banku do rokovaní a hľadať dohodu v oblastiach, ktoré patria do jej právomoci s cieľom uzavrieť menovú dohodu. Menová dohoda medzi Európskou úniou a Francúzskou republikou týkajúca sa zachovania eura na Svätom Bartolomejovi následkom zmeny jeho štatútu vo vzťahu k Európskej únii bola parafovaná (ďalej len „dohoda“) bola parafovaná 30. mája 2011.

               (4)

               Táto dohoda by sa mala podpísať a uzavrieť,

         PRIJALA TOTO ROZHODNUTIE:
   Článok 1
   1.   Týmto sa v mene Únie schvaľuje menová dohoda medzi Európskou úniou a Francúzskou republikou týkajúca sa zachovania eura na Svätom Bartolomejovi následkom zmeny jeho štatútu vo vzťahu k Európskej únii (ďalej len „dohoda“).
   2.   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Predseda Rady vykoná v mene Únie oznámenie podľa článku 11 dohody.
   Článok 4
   Toto rozhodnutie nadobúda účinnosť dňom jeho prijatia.

      V Bruseli 12. júla 2011

            Za Radu

            predseda

         J. VINCENT-ROSTOWSKI

      (1)  Ú. v. EÚ L 325, 9.12.2010, s. 4.

      PREKLAD
      MENOVÁ DOHODA
      medzi Európskou úniou a Francúzskou republikou týkajúca sa zachovania eura na Svätom Bartolomejovi následkom zmeny jeho štatútu vo vzťahu k Európskej únii
      EURÓPSKA ÚNIA zastúpená Európskou komisiou
      a
      FRANCÚZSKA REPUBLIKA konajúca v prospech ostrova Svätý Bartolomej,
      keďže:

                  (1)

                  Svätý Bartolomej je súčasťou Francúzskej republiky, avšak od 1. januára 2012 už nebude patriť do Európskej únie v súlade s rozhodnutím Európskej rady 2010/718/EÚ z 29. októbra 2010 o zmene štatútu ostrova Svätý Bartolomej vo vzťahu k Európskej únii (1).

                  (2)

                  Francúzska republika si želá, aby si Svätý Bartolomej zachoval rovnakú menu ako kontinentálne Francúzsko a na tento účel má v úmysle uznávať na území Svätého Bartolomeja ako zákonné platidlo výlučne bankovky a mince v eurách, ktoré vydáva Eurosystém a členské štáty, ktoré prijali euro.

                  (3)

                  Treba zaistiť kontinuitu uplatňovania ustanovení súčasného aj budúceho práva Európskej únie na Svätom Bartolomejovi, ktoré sú potrebné na fungovanie Hospodárskej a menovej únie, aby sa zaistila predovšetkým jednotnosť menovej politiky Eurosystému, vyrovnali podmienky hospodárskej súťaže medzi finančnými inštitúciami nachádzajúcimi sa v eurozóne a zabránilo podvodom a falšovaniu hotovostných a iných platobných prostriedkov, ako aj legalizácii príjmov z trestnej činnosti.

                  (4)

                  Táto dohoda sa uzatvára medzi členským štátom konajúcim v prospech subjektu, ktorý nie je zvrchovaný, a z tohto dôvodu sa v nej neustanovuje právo raziť mince. Mena a bankové a finančné právo patria do právomoci Francúzskeho štátu. V záležitostiach, ktoré sú nutné na riadne fungovanie Hospodárskej a menovej únie, sa legislatívne a zákonné ustanovenia francúzskeho práva na Svätom Bartolomejovi automaticky uplatňujú na základe jeho štatútu,

            SA DOHODLI TAKTO:
      Článok 1
      Euro zostáva menou Svätého Bartolomeja.
      Článok 2
      Francúzska republika naďalej uznáva ako zákonné platidlo na Svätom Bartolomejovi bankovky a mince v eurách.
      Článok 3
      1.   Francúzska republika naďalej na Svätom Bartolomejovi uplatňuje právne akty a pravidlá Európskej únie potrebné na fungovanie hospodárskej a menovej únie v týchto oblastiach:

                  a)

                  bankovky a mince v eurách;

                  b)

                  zabraňovanie podvodom a falšovaniu hotovostných a iných platobných prostriedkov;

                  c)

                  medaily a žetóny;

                  d)

                  opatrenia potrebné na používanie eura ako jednotnej meny prijaté na základe článku 133 Zmluvy o fungovaní Európskej únie;

                  e)

                  bankové a finančné právne predpisy vrátane právnych aktov, ktoré prijala Európska centrálna banka;

                  f)

                  zabraňovanie legalizácii príjmov z trestnej činnosti;

                  g)

                  povinnosti oznamovať štatistické údaje stanovené Eurosystémom.

            2.   Francúzska republika sa zaväzuje, že bude na území Svätého Bartolomeja v plnej miere spolupracovať s Europolom, pokiaľ ide o zabraňovanie podvodom a falšovaniu platobných prostriedkov, ako aj zabraňovanie legalizácii príjmov z trestnej činnosti a boj proti nej.
      Článok 4
      Ustanovenia, ktoré francúzske orgány prijali s cieľom transponovať akty prijaté Európskou úniou, vrátane aktov Európskej centrálnej banky, v oblastiach uvedených v článku 3 ods. 1, sú automaticky uplatniteľné za rovnakých podmienok na Svätom Bartolomejovi.
      Článok 5
      Akty Európskej únie prijaté v oblastiach uvedených v článku 3 ods. 1 vrátane aktov Európskej centrálnej banky, ktoré sú priamo uplatniteľné v členských štátoch, sú automaticky uplatniteľné za rovnakých podmienok na Svätom Bartolomejovi.
      Článok 6
      Úverové inštitúcie a prípadne ostatné finančné inštitúcie oprávnené vykonávať svoju činnosť na Svätom Bartolomejovi majú prístup do medzibankových zúčtovacích a platobných systémov a do zúčtovacích systémov cenných papierov v eurozóne za rovnakých podmienok, ako sa uplatňujú na inštitúcie nachádzajúce sa v kontinentálnom Francúzsku.
      Článok 7
      Francúzska republika predloží každé dva roky Komisii a Európskej centrálnej banke správu o tom, ako sa na Svätom Bartolomejovi uplatňujú právne akty a predpisy Európskej únie, ktoré patria do rozsahu pôsobnosti tejto dohody. Táto správa obsahuje najmä zoznam priamo uplatniteľných aktov Európskej únie vrátane aktov Európskej centrálnej banky, ktoré sú automaticky uplatniteľné na Svätom Bartolomejovi podľa článku 5. Prvá správa sa predloží pred koncom roku 2012.
      Článok 8
      1.   V prípade potreby sa zvolá spoločný výbor. Predsedá mu Komisia a skladá sa zo zástupcov Európskej únie a Francúzskej republiky.
      2.   Delegácii Európskej únie predsedá Komisia a nachádzajú sa v nej aj zástupcovia Európskej centrálnej banky.
      3.   Spoločný výbor sa schádza na žiadosť jedného z členov delegácie Európskej únie alebo Francúzskej republiky s cieľom preskúmať akýkoľvek prípadný problém, ktorý by sa mohol vyskytnúť pri uplatňovaní tejto dohody.
      Článok 9
      Súdny dvor Európskej únie má výlučnú právomoc na urovnávanie všetkých sporov medzi zmluvnými stranami, ktoré by mohli vyplynúť z uplatňovania tejto dohody a ktoré sa nepodarilo vyriešiť v spoločnom výbore.
      Článok 10
      Európska únia alebo Francúzska republika môžu túto dohodu ukončiť s ročnou výpovednou lehotou.
      Článok 11
      Táto dohoda nadobúda platnosť 1. januára 2012 potom, ako si strany oznámia splnenie svojich vlastných ratifikačných postupov.
      Článok 12
      Táto dohoda je vystavená v dvoch exemplároch, vo francúzskom a anglickom jazyku, pričom obe znenia sú rovnako autentické.

         V Bruseli dvanásteho júla dvetisícjedenásť.

               Za Európsku úniu

               za Francúzsku republiku

         (1)  Ú. v. EÚ L 325, 9.12.2010, s. 4.